Med håndboldtunge brosten bestemte en mand fra 1975 sig for at smadre ruder og døre til flere banker i Svenstrup syd for Aalborg mandag aften. Manden begyndte med at kaste sten igennem ruderne i Nordea på Godthåbsvej. Herefter fandt han mere kasteskyts frem og knuste ruderne i Danske Bank. Nordjyllands Politi anholdte manden klokken 21.55. Under den efterfølgende afhøring fortalte manden, at han udelukkende var ude på at lave hærværk og ikke begå decideret røveri. - Han fortalte at hele verden styres af banker, og at han føler sig nødsaget til at gøre noget ved det, fortæller vagtchef hos Nordjyllands Politi Frank Liltorp. Manden bor på forsorgshjem og kan nu se frem til et krav om erstatning for de knuste ruder.

Opsummering:
En mand i trediverne gik mandag aften amok i Svenstrup og smadrede flere ruder i lokale banker. Han blev kort tid efter anholdt og begrundede sine handlinger med at hele verden styres af onde banker